Danmarksmesteren i hotdogspisning besøgte tirsdag aften Nordjylland Live og gav en prøve på sine talenter.

Ruben Mikkelsen fra Gudumholm har to gange vundet danmarksmesterskabet i hotdogspisning på tid. Sidste år blev det til 32 hotdogs på 30 minutter, og nu træner han frem mod næste DM. Da han tirsdag aften besøgte Nordjylland Live og den til lejligheden tilkaldte pølsevogn gav han en smagsprøve på, hvor langt han er med forberedelserne. På forhånd havde han sat sig som mål at spise minimum fire hotdogs på de to minutter, men det blev til hele syv af slagsen. Når Ruben spiser konkurrence-hotdogs er det ikke versionen "med det hele", men bare med ketchup, remoulade og ristede løg. Senere i udsendelsen dystede væreterne Jenni Boelt og Anne Christensen i samme disciplin. De satte hver en hotdog med det hele til livs, og den hurtigtste hotdogspiser af de to blev Jenni Boelt. Se Ruben Mikkelsen fortære syv hotdogs øverst i artiklen.